K-Projekt AS
kprojekt@kprojekt.ee	Teie: 26.04.2024 nr 2-6/031

Meie: 10.05.2024 nr 4-4/24/1974-4	

Seisukoht Tallinna linna Suur-Ameerika tn 14 kinnistu ja Suur-Ameerika tn 14c kinnistu detailplaneeringu  kohta

K-Projekt AS esitas 26.04.2024 kirjaga nr 2-6/031 Riigi Kaitseinvesteeringute Keskusele (edaspidi RKIK) ja 26.04.2024 kirjaga nr 2-6/032 Kaitseministeeriumile arvamuse avaldamiseks koostatava Tallinna linna Suur-Ameerika tn 14 kinnistu ja Suur-Ameerika tn 14c kinnistu detailplaneeringu.

Detailplaneeringu koostamise eesmärk on planeeritava ala kruntideks jaotamine ning ehitusõiguse määramine. Detailplaneeringus on kavandatud Suur-Ameerika tn 14 krunt hoonestada kuni                              9-korruseliste äri- ja eluhoonetega, mille maksimaalne lubatud kõrgus on 31,4 m (abs kõrgus 48,6 m). Seejuures on Suur-Ameerika tänava äärde kavandatud 6-korruselise hoonestuse maksimaalseks kõrguseks lubatud Pärnu mnt 50 koolihoone räästa kõrgus (abs 37,7 m), hoonestuskõrgus tõuseb Tuvi pargi suunas kuni 9-korruseliseks ning langeb vahetult pargiga piirneval alal taas nii, et pargi ääres on hoonete korruselisuseks 3 korrust abs kõrgusega 32,9 m. Detailplaneeringu seletuskirja järgi võib kavandataval hoonestusel alternatiivse energiaallikana kasutada päikeseenergiat.

Kuna olemasoleva informatsiooni põhjal ei mõjuta detailplaneeringuga kavandatu ühegi riigikaitselise ehitise töövõimet ning detailplaneeringuga ei kavandata Vabariigi Valitsuse 17.12.2015 määruses nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktis 1 nimetatud ehitist, siis annab detailplaneeringule Kaitseministeeriumi valitsemisala ühise seisukoha RKIK.

RKIK on tutvunud koostatava Tallinna linna Suur-Ameerika tn 14 kinnistu ja Suur-Ameerika tn 14c  kinnistu detailplaneeringuga ning ei esita selle kohta täiendavaid ettepanekuid ega vastuväiteid.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee